Louise Rasmussen

**Louise Christine Rasmussen** (Kopenhage, Danimarka, 1815eko apirilaren 21a – Genova, Italia, 1874ko martxoaren 6a) Danimarkako balet dantzaria eta aktorea izan zen, Frederiko VII.a Danimarkako erregearen maitale eta gero, kondesa eta emazte morganatikoa izan zena.

## Bizitza 
Louise Ramussenen gurasoak Gotthilf L. Køppen merkataria eta Juliana Carolina Rasmussen izan ziren. 1826an Kopenhageko Operako ballet eskolako ikaslea zen. 1830 urtean kontratatu zuten eta 1835ean dantzari figurantea zen. 1841ean, Carl Berling inprimatzailearekin, Danimarkako egunkari garrantzitsuenetako bat zen *Berlingske Tidende* egunkariaren oinordekoa zenarekin, seme bat izan zuen. 1842an erretiratu zen balletetik, eta moda-denda bat zabaldu zuen.

### Ibilbidea 
Rasmunssenek 1830eko hamarkadan Danimarkako printze oinordekoa ezagutu zuen Carl Berling-en bitartez eta 1840ko hamarkadan harreman bat izan zuen berarekin. Frederiko 1848an bihurtu zen errege. Louiserekin ezkondu nahi izan zuen, baina gobernuak debekatu egin zion; Frederikok seme-alabarik ez zuenez, Louiserekin izandako ezkontza batetik jaiotako seme-alabek tronurako eskubidea izango zuten. 1849ko lege erreformatuak, ordea, hain ospetsu egin zuen erregea, ezen ezkontzeko desira lortzeko gai izan baitzen.

#### Erregearekin ezkontza morganatikoa 
1850eko abuztuaren 8an, Louise Rasmusseni Danner kondesa titulua eman zioten eta Frederiksborg gazteluan Frederiko VII.a Danimarkako erregearekin ezkondu zen JP Mynster apezpikuaren eskutik. Bera Frederiko VII.a erregearen emazte morganatikoa izan zen, eta beraz, ez zen erregina, eta batasun horretako balizko seme-alabek ere ez zuten tronurako inolako eskubiderik. 

#### Nobleziak baztertua 
Senar-emazteak atsekabe eta aurkakotasun handiz hartu zituzten, batez ere goi-klasearen eta nobleziaren aldetik, aliantza txartzat baitzeukaten. Louisek umiliazioarekin eta mespretxuarekin topo egin zuen zirkulu sozialetan. Behin, esaterako, Frederiko eta Louise afari formal, dotore batean parte hartu zuten, goi nobleziako kide askorekin. Kasu hartan, nobleziaren ohitura zen erregearen emaztearen aldeko brindisa proposatzea. Ordukoan, ordea, inork ez zuen brindisik proposatu, Frederikok eta Louisek hori gertatzea espero bazuten ere. Azkenean, Frederikok pazientzia galdu zuen, zutitu eta argi eta garbi esan zuen: "Hemen inork ez duenez nire emaztearen aldeko brindisik proposatuko, nik neuk egingo dut! Ondoren, nobleziak azkenean bere edalontziak jaso zituen.Bere senarraren erregealdian eragin handia izan zuela uste da.

Danimarkako errege familiaren zati batek, Schleswig-Holstein-Sonderburg-Glücksburg-eko Kristian printzea (gero Kristian IX. Danimarkakoa izan zena) eta bere familiak, nobleziako beste kide batzuez gain, Louise ezagutu eta tratatzeari uko egin zioten, bere aurreko maitalearen seme ez-legitimo bat zuelako.

1854 urtean, bikoteak Jægerspris Slot etxea erosi zuen, bere bizitza pribatua pasatzeko leku gisa, eta 1863an Frederiko hil ostean, Louisek bizitza diskretua bizi izan zuen bertan. 1873an, Frederiko VII: Langile klaseko emakume pobreentzako fundazioa sortu zuen, eta etxeari *The Danner House* izena jarri zioten. Hil zenean, Jægerspris Slot etxea utzi zuen *neskame pobre eta behartsuen mesedetan* bere azken borondate eta testamentuan.

## Erreferentziak 
## Bibliografia 
* Duff, David (1980) Alexandra: Princess and Queen. Londres: Collins ISBN 0002166674
## Kanpo estekak